3. ΝΟΜΟΣ υπ’ αριθ. 645 της 21/23 Σεπτ. 1943 (ΦΕΚ Α΄ 315) Περί παροχής ειδικού επιδόματος εις τους υπό ειδικάς συνθήκας αποχωρούντας καθηγητάς του Πανεπιστημίου Θεσσαλονίκης Εκυρώθη και διετηρήθη εν ισχύϊ δια της υπ’ αριθ. 295/1946 πράξ. Υπ. Συμβουλίου (ΦΕΚ Α΄ 185). Άρθρον μόνον.-1.Καθηγηταί του Πανεπιστημίου Θεσσαλονίκης υπηρετήσαντες επί 10ετίαν τουλάχιστον εν τω Πανεπιστημίω τούτω αποχωρούντες της υπηρεσίας λόγω ορίου ηλικίας ή καταργήσεως θέσεως ή σωματικής ή πνευματικής παθήσεως καθιστώσης αδύνατον ή ουσιωδώς δυσχερή την εκπλήρωσιν των εαυτών καθηκόντων προ της αποκτήσεως δικαιώματος πλήρους συντάξεως, λαμβάνουσιν εκ του Ταμείου του Πανεπιστημίου ειδικόν συμπληρωματικόν επίδομα ισούμενον προς την διαφοράν μεταξύ της πλήρους συντάξεως και του αθροίσματος της συντάξεως ης κατά τας μέχρι σήμερον ισχυούσας διατάξεις δικαιούνται σύν των κατά το άρθρ. 71 παρ. 5 του Νόμ. 5343 ως επεξετάθη και δια το Πανεπιστήμιον Θεσσαλονίκης λαμβανομένω επιδόματι. Το ως άνω ειδικόν συμπληρωματικόν επίδομα, αποθανόντος του κατά τα’ ανωτέρω δικαιούχου παρέχεται εις την οικογένειαν αυτού, εφαρμοζομένων κατ’ αναλογίαν των σχετικών διατάξεων περί παροχής συντάξεως εις πολιτικούς υπαλλήλους. 2.Το αυτό επίδομα χορηγείται και εις τας οικογενείας των καθηγητών των αποβιωσάντων πριν ή συμπληρώσωσι τα πλήρη συντάξιμα έτη εφ’ όσον ούτοι έχουσι διδάξει επί 10ετίαν εις το Πανεπιστήμιον Θεσσαλονίκης, εφαρμοζομένων κατ’ αναλογίαν των διατάξεων του Δ/τος περί απονομής πολιτικών και στρατιωτικών συντάξεων της 31 Οκτ. 1935 αριθ. 5, 6 και 8. Σελ. 560 3.Προς κάλυψιν της προκυπτούσης εκ των ως άνω διατάξεων οικονομικής επιβαρύνσεως του Ταμείου του Πανεπιστημίου Θεσ/νίκης θα ενεργήται κράτησις 2% επί των συνολικών αποδοχών του διδακτικού προσωπικού του Πανεπιστημίου Θεσσαλονίκης προς όφελος του Ταμείου του Πανεπιστημίου. Δι’ όσους καθηγητάς απεχώρησαν υπό τας ως άνω συνθήκας και δικαιούνται του ειρημένου ειδικού επιδόματος, αλλ’ οίτινες δεν έχουν τυχόν καταβάλει τας ως άνω κρατήσεις δια μίαν ολόκληρον δεκαετίαν θα ενεργήται κράτησις 10% προς όφελος του ταμείου του Πανεπιστημίου επί του ως άνω καταβληθησομένου ειδικού επιδόματος μέχρις αποσβέσεως του υπολειπομένου ποσού των κρατήσεων εκ 2% δια τα έτη της δεκαετίας καθ’ α τυχόν δεν εγένονται αι προβλεπόμεναι κρατήσεις. Εν περιπτώσει θανάτου του δικαιούχου καθηγητού η ανωτέρω κράτησις των 10% επί του ειδικού επιδόματος συνεχίζεται εις βάρος του λαμβανομένου υπό της οικογενείας επιδόματος μέχρι εξοφλήσεως του τυχόν ως άνω υπολοίπου. 4.Αι ανωτέρω διατάξεις εφαρμόζονται και δια τους εντός της τελευταίας πενταετίας αποχωρήσαντας καθηγητάς του Πανεπιστημίου Θεσσαλονίκης. 5.Αι διατάξεις των παρ. 1, 2, 3 και 4 του παρόντος εφαρμόζονται και δια τους καθηγητάς οίτινες έχουσι μεν δεκαετή συντάξιμον υπηρεσίαν δεν έχουσιν όμως συμπληρώσει δεκατεή υπηρεσίαν εν τω Πανεπιστημίω Θε/νίκης. 6.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 31.Ε.ν.3 Καθηγητές και Υφηγητές Παν/μίου Θεσ/νίκης 